# О б р а з л о ж е њ е

# Одлука о изменама и допунама одлуке о буџету

# општине Ћуприја за 2019. годину

Законски основ за доношење Одлуке о изменама и допунама одлуке о буџету општине Ћуприја за 2019. годину садржан је у члану 32. Закона локалној самоуправи и члану 63. Закона о буџетском систему.

Овим изменама и допунама Одлуке о буџету општине Ћуприја за 2019. годину обим буџета није промењен, већ су извршене мање корекције код Раздела Општинска управа.

Општина Ћуприја склопила је споразуме о накнади за одузето грађевинско земљиште и објекте на К.П. бр. 1376 К.О. Ћуприја-град ради изградње паркинга са саобраћајницом и на К.П. бр. 2387/1 К.О. Ћуприја за проширење градског гробља, и овим изменама обезбеђена су средства за новчану накнаду за експропријацију непокретности.

На основу извештаја надзорног органа у вези са предлогом извођача радова на Пројекту Атлетски центар Србије – стадион потребна је замена спортског сливника који се ради класичним грађењем са каналима од префабрикованих елемената, па су овим изменама обезбеђена средства за ове намене.

Такође су овим изменама обухваћена и недостајућа средства за предстојеће новогодишње празнике.